google/wiki40b huggingface dataset:
Det juridiske fakultet (UiT)

Det juridiske fakultet ved Universitetet i Tromsø (UiT) er verdens nordligste institusjon som tilbyr undervisning i og driver forskning innen rettsvitenskap. Institusjonens historie skriver seg tilbake til begynnelsen på 1980-tallet. Høsten 1984 startet Institutt for fiskerifag opp med undervisning i 1. avdeling jus, etter Bergensmodellen. Dette ble bygd videre ut i de påfølgende årene, og de første studentene ble uteksaminert som cand.jur. høsten 1989. I 1987 ble det etablert et Institutt for Rettsvitenskap under Det samfunnsvitenskapelige fakultet. I 1997 ble rettsvitenskapen organisert i et selvstendig fakultet, slik som det er i dag.
Fakultetet har nå om lag 60 ansatte fordelt på administrativt og vitenskapelig personale, herunder mellom 15 og 20 doktorgradsstudenter som er tatt opp til ph.d.-program i rettsvitenskap. Det er rundt 600 studenter i mastergrad i rettsvitenskap (jusstudiet) fordelt på 5. avdelinger (studieår). I tillegg er det omtrent 10 studenter på LLM-grad i havrett.
Publiserte resultater av forskning registreres i FRIDA. Forskningsvirksomheten er organisert i forskergrupper. Satsingsområdene er innenfor nordområderett. Særlig miljø- og havrett i nordområdene, same- og urfolksrett og fiskerirett.
Edvard Grieg-feltet

Edvard Grieg-feltet (tidligere Luno-feltet) er et oljefelt som ligger i blokk 16/1 på norsk kontinentalsokkel i den midtre delen av Nordsjøen, omtrent 180 kilometer vest for Stavanger. Feltet ble oppdaget i 2007, og fikk da navnet Luno. Oljefeltet skiftet navn 13. april 2012 fra Luno til Edvard Grieg, etter forslag fra operatøren Lundin. Produksjonen på Edvard Grieg skal forenes med nabofunnet Ivar Aasen (tidligere Draupne), der Det norske oljeselskap er operatør.
Lisensen for Edvard Grieg-feltet er PL338, og Lundin er operatør med 50%, OMV (Norge) AS eier 20%, Wintershall 15% og Statoil 15% i feltet.
Ben 10

Historie

10 år gamle Ben Tennyson finner en dag en merkelig klokke kalt Omnitrixen som kan forvandle han til 10 ulike romvesener. Han er på sommerferietur med bestefaren Max og kusinen Gwen. Ben bestemmer seg for å bruke kreftene sine til å forsvare det gode og bekjempe det onde. Men det betyr ikke at han holder seg unna rampestreker innimellom.
Gult er kult

Gult er kult (orig. engelsk Hatching Pete) er en film fra 2009 med Jason Dolley og Mitchel Musso.
Wilhelm Grube

Liv og virke

Han var sønn av en tysk kjøpmann som var tilflyttet St. Petersburg fra Kiel, en baltertysk mor med slektsrøtter i Reval.
Han var elev av St. Petersburg-sinologen Vasilij Vasiljev og Leipzig-lingvisten Georg von der Gabelentz. Han ble promovert i 1860 til Dr. philos., og virket deretter som museumsmann i St. Petersburg og i Berlin, der han i 1892 ble professor i kinesisk og mandsjuisk. Han gjorde særlig gjennombrudd i forskningen rundt de tungusiske språk og giljakisk.
Blant hans studenter var Otto Franke, Berthold Laufer og Erich Haenisch.
Av Grubes verker kan nevnes Li Khi, Vernunft und Materie (1879), Die sprachgeschichtliche Stellung des Chinesischen (1881), Giljakisches Wörterverzeichnis (1892), Die Sprache und Schrift der Jučen (1896), Pekinger Totengebräuche (1898), Zur Pekinger Volkskunde (1901), Geschichte der chinesischen Litteratur (1902), Chinesische Schattenspiele (1915).
Homeostase

Ubalanse

Homeostasehodepine, som tilhører gruppen av sekundære hodepiner, kan følge av ubalanse i homeostasen. Dette gjelder for eksempel hodepine knyttet til hypoksi og/eller hyperkapni, såkalt dialysehodepine, hodepine knyttet til arteriell hypertensjon, hypothyroidisme eller faste, såkalt kardial hodepine, og hodepiner knyttet til andre forstyrrelser i homeostasen.
Asynapteron

Utseende

Middelsstore, lange og slanke, brunlige trebukker med gule flekker på dekkvingene. Antennene er lengre enn kroppen. Pronotum er mye lengre enn bredt, sylindrisk. Dekkvingene er jevnbrede, noe tilspissede bak, beina nokså lange og slanke.

Utbredelse

Slekten er kjent fra Mexico i nord til Peru i sør.
Skråstilte strategier

Skråstilte strategier (engelsk:Oblique Strategies) er en korstokk med 7x9 cm trykte kort i en svart boks, som ble skapt av Brian Eno og Peter Schmidt og først utgitt i 1975. Hvert kort har tilbyr en aforisme for å hjelpe kunstnere (spesielt musikere) komme forbi skapende blokkeringer.
Monna Tandberg

Teaterengasjementer

I perioden 1960–1964 var Tandberg ansatt i Fjernsynsteatret hvor hun blant annet hadde sentrale roller i Sofokles' Antigone og Hushjelpene av Genet. I perioden 1964–1969 var hun ansatt ved Det norske teatret med roller som Nora i Ibsens Et dukkehjem, Ofelia i Hamlet og Rebekka West i Rosmersholm. I 1969 var hun igjen tilbake på Nationaltheatret hvor hun spilte hovedrollen i Hedda Gabler og annet. 
Av nyere roller hadde hun i 2000 stor suksess med Vaginamonologene på Torshovteatret. Høsten 2001 spilte hun seg selv i Biografi på Amfiscenen, og høsten 2003 spilte hun den gamle damen i Jo Strømgrens Antikvariatet. Tidlig i 2006 var hun aktuell i Til Damaskus og i Blodbryllup, og høsten samme år spilte hun sammen med Jan Grønli i Når vi døde ..., (som var en adapsjon over Henrik Ibsens Når vi døde vågner). Forestillingen hadde premiere under Ibsenfestivalen 2006. Det ble i 2006 summert at Monna Tandberg hadde tolket mer sytti roller på Nationaltheatret.

Film og fjernsyn

Tandberg har gjort seg bemerket for flere rolletolkninger – også på film og i NRKs fjernsynsteater. Likevel har Monna Tandberg for det meste hatt biroller i TV-oppsetninger, og på kinoformat debuterte hun så sent som i 1982 med filmen Leve sitt liv. I 1999 hadde hun rollen som Dronning Fjellrose i NRKs adventsserie Jul i Blåfjell.

Ordener og utmerkelser

I 2003 ble Tandberg tildelt Per Aabels ærespris. Hun ble utnevnt til ridder av 1. klasse av St. Olavs Orden i 2007. Ved utnevnelsen ble det lagt vekt på «hennes levende og gripende i tolkninger av mange ulike roller, gjennomført med stor suksess. Det er også lagt vekt på hennes bearbeidelse av manuskript til kvinnemonologene. Rollene er svært forskjellige i form og innhold, men de er mesterlig fremført.» I 2009 ble hun tildelt Gammleng-prisen i klassen skuespiller. I 2010 ble hun utnevnt til æresmedlem av Norsk Skuespillerforbund.

Privat

Tandberg har vært gift med regissøren Per Bronken og teatersjefen Arild Brinchmann, senere samboer med skuespiller Lars Andreas Larssen.
Sats Elixia

Sats Elixia er en treningssenterkjede som eies av Health & Fitness Nordic AB, som selv eies av Altor Equity Partners og den danske TryghedsGruppen. Sats Elixia er en fusjon mellom treningssenterkjedene Sats (etablert 1995) og cElixia (etablert 2001).
Kjeden består av ca. 160 treningssentrer i Norden, med mer enn 8000 ansatte (som tilsvarer omkring 2000 heltidsstillinger). Bedriften omsetter ca. 2,6 milliarder norske kroner.
Douglas Costa

Landslaget

Han ble tatt ut i Brasils tropp til VM i fotball 2018 i Russland.
Didache

Didache eller De tolv apostlers lære, eller Herrens lære gjennom de tolv apostler til folkene (gresk tittel: Διδαχή των Δώδεκα Αποστόλων) er et anonymt tidlig kristent skrift på koinegresk. Den dateres vanligvis til cirka år 100, men det kan stamme fra cirka 40-60 i Israel eller Syria. Skriftet ble gjenoppdaget i 1873 av den gresk-ortodokse metropolitten Philotheos Bryennios, som imidlertid ventet til 1883 med å publisere manuskriptet.
Didache regnes blant de apostoliske fedre og kan inndeles i fire deler: Først en moralsk undervisning, kalt de to veier (livets vei og dødens vei), deretter følger liturgiske forskrifter vedrørende dåpen, fasten, bønnn on nattverden. Den tredje delen behandler det øvrige kirkelige liv, hvordan man skal ta imot apostler og profeter, hvordan man ska feire gudstjeneste og velge biskoper og diakoner. Den avsluttende delen har et eskatologisk preg og oppforder til våkenhet for Kristi gjenkomst. 
I Didache 8,2 finnes en versjon av Herrens bønn, og noen mener at Didaché siterer Matteusevangeliet 6,9-13; i så fall er det før første gang tradisjonen nevnes om å be Fader vår tre ganger daglig. I så fall er også dette sitat trolig det eldste kjente sitat av Det nye testamentet. Det er imidlertid omdiskutert om Didache bygger på muntlige eller skriftlige kilder. Avhengig av når man daterer skriftet trekkes det forskjellige konklusjoner om dette.
De som går inn for en tidligere datering pleier å peke på at skriften ikke synes å kjenne et mer utarbeidet hierarki hva gjelder roller i forsamlingen (prest, biskop etc.) og at Didache ikke synes å ha noen kjennskap til eller påvirkning fra Paulusbrevene.
Skeimo

Skeimo ligger vest i Vegårshei kommune, ca. 2 km fra innsjøen Vegår eller «Fjorden» som den kalles. Her er det gode fiskemuligheter. Etter flere års intens kalking har bestanden av ørret og tryte tatt seg godt opp. Fjorden er også kjent for sine 365 øyer.
Migmatitt

Migmatitt er en metamorf bergart som har gjennomgått høy grad av metamorfose.
Norges eldste bergarter er migmatittiske gneiser som kan være opprinnelige overflatebergarter som ble sterkt omvandlet og delvis smeltet på dypet allerede for 2700 millioner år siden. Nye overflatebergarter ble dannet og senere omvandlet til marmor, kvartsitt, grafittskifer, kvartsbåndet jernmalm og gneiser under en «urperiode» for ca. 1900 millioner år tilbake. Veldige bergartssmelter trengte inn i den eldre berggrunnen og størknet til gabbro, anortositt, mangerit og granitt (Lofoten-eruptivene).
Zijin

Zijin (kinesisk: 紫金县; pinyin: Zǐjīn Xiàn) er et fylke i provinsen Guangdong i Folkerepublikken Kina. Det ligger i byprefekturet Heyuan.
Fylket hadde en befolkning på 737 305 i 1999.
Folkestil-bryting

Begrepet folkestil-bryting inkluderer kampsport-stilarter.
Disse regnes ikke som internasjonale stilarter innen bryting.
Pseudautomeris salmonea

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Artens finnes i Brasil, Fransk Guyana, Colombia, Venezuela og Panama.
Kharkiv traktorfabrikk

Kharkiv traktorfabrikk (ukrainsk: Харківський тракторний завод, russisk: Харьковский тракторный завод) er en traktorfabrikk i byen Kharkiv i Ukraina. Den første traktoren ble produsert i 1931. I dag produserer Kharkiv traktorer med motoreffekt opp til 132 kW (180 hk). En av de beste kjente modellene er den rammestyrte firehjulsdrevne traktoren T-150K, som har vært i produksjon fra 1993. Før sammenbruddet av Sovjetunionen ble traktorene solgt med merkenavnet Belarus (som betyr «Hviterussland»).
America's Great Depression

America's Great Depression er en bok som handler om depresjonen på 30-tallet, skrevet av Murray Rothbard i 1963. Rothbard gjennomgår hva som kan ha vært årsakene til depresjonen, og hva som gjorde den verre.

Kort oppsummering

Rothbard vedholder at inngrepspolitikk til Herbert Hoover administrasjonen var ansvarlig for å forstørre lengden, dybden og intensiteten til Den Store Depresjonen. Rothbard forklarer den Østerrikske konjunktursyklusteorien, som vedholder at statlige manipulasjon av pengemengden setter igang "boom-bust" prosessen som er kjent som finanskriser og resesjoner. Han viser detaljert frem den inflatoriske politikken til den amerikanske sentralbanken fra 1921 til 1929 som beviset at den essentielt ikke var forårsaket av spekulasjon, men av myndighetene og sentralbankens inngrep i markedet. Nobelprisvinnerne Maurice Allais, F.A. Hayek har begge lovpriset boken og den kjente historikeren Paul Johnsen valgte dens tolkning som grunnlag for hans verk om moderne amerikansk historie.

Part I: Business Cycle Theory

1. The Positive Theory of the Cycle

2. Keynesian Criticisms of the Theory

3. Some Alternative Explanations of Depression: A Critique

Part II: The Inflationary Boom: 1921-1929

4. The Inflationary Factors

5. The Development of the Inflation

6. Theory and Inflation: Economists and the Lure of a Stable Price Level

Part III: The Great Depression: 1929-1933

7. Prelude to Depression: Mr. Hoover and Laissez-Faire

8. The Depression Begins: President Hoover Takes Command

9. 1930

10. 1931—"The Tragic Year"

11. The Hoover New Deal of 1932

12. The Close of the Hoover Term
Here Are The Monn Keys

Here Are The Monn Keys er et musikkalbum med The Monn Keys, utgitt i 1961.
Farrukhabad (distrikt)

Demografi

Ved folketellingen i 2011 var det 1 887 577 innbyggere i distriktet, mot 1 570 408 i 2001. Den urbane befolkningen utgjør 22,00 % av befolkningen.
Barn i alderen 0 til 6 år utgjorde 15,51 % i 2011 mot 18,35 % i 2001. Antallet jenter i den alderen per tusen gutter er 897 i 2011.
Otkrytije Arena

Historikk

Stadionet er plassert der Tushino flyplass lå tidligere.  Arbeidet med ny stadion ble påbegynt i 2010 og den første kampen ble spilt 5. september 2014 da Spartak Moskva spilte 1-1 mot Røde stjerne Beograd.  Designen utvendig er inspirert av Spartak sin logo og består av hundrevis av diamanter i rødt og hvitt.  Fasaden kan endre farge og når landslaget spiller, endres diamantene til hvitt.
Jagatsinghpur (distrikt)

Demografi

Ved folketellingen i 2011 var det 1 136 604 innbyggere i distriktet, mot 1 057 629 i 2001. Den urbane befolkningen utgjør 10,20 % av befolkningen.
Barn i alderen 0 til 6 år utgjorde 9,11 % i 2011 mot 11,78 % i 2001. Antallet jenter i den alderen per tusen gutter er 929 i 2011 mot 926 i 2001.
Krumkake

Krumkake er tradisjonell norsk julemat, som dessert gjerne servert med multer eller multekrem.
Navnet kommer av at man krummer kakene til en konisk form, som et kremmerhus.
Krumkaker stekes i egne krumkakejern, disse ligner noe på vaffeljern. Krumkakene blir i motsetning til vafler bare ca. 1,5 mm tykke.
Når kakene er ferdig stekt og er varme, er de myke og kan formes. Enten rulles de eller så formes de til en skål.
Ormus

Ormus (eller Ormuz, Ohrmuzd, Hormuz, Ohrmazd) var et kongerike knyttet til havnebyen Hormuz i ytre del av Den persiske bukt med kjerneområdet for sin direktekontroll ved Hormuzstredet. Riket blomstret fra 1200- til 1600-tallet. Rikets hovedstad Hormuz, som rundt 1300 ble flyttet fra fastlandet til til øya Hormuz, var en betydelig handelsby på handelsveien til India og en av de viktigste havner i Midtøsten. 
I september 1507 kom den portugisiske sjøfareren Afonso de Albuquerque til øya. Han skulle bli Portugals guvernør i India. Den 1. april 1515 vendte han tilbake til Ormus og lot bygge befestningen Forte de Nossa Senhora da Conceição de Ormuz der. De bygde også et fort på den større øya Qeshm. Mellom 1515 og 1622 hadde portugiserne kontroll over byen slik at kongeriket Ormus var et lydrike under dem. 
Det er ikke lenger noen større havn på øya Hormuz.
Arvid Lindmans første regjering

Regjeringen Lindman I var Sveriges regjering mellom 1906 og 1911. Regjeringssjef (statsminister) var Arvid Lindman.
Eugen Simion

Biografi

Simion gikk på gymnas i Ploiești og mellom 1952 og 1957 på Universitetet i București, der han studerte litteratur. I 1969 tok han doktorgraden med en avhandling om kritikeren Eugen Lovinescu.
Etter at han ble ferdig på universitetet var han arbeidsledig i fem år før han ble ansatt som forsker ved «George Călinescu»-Instituttet for litteraturteori og -historie i București (1957-1962). I perioden 1962-1968 var han ansatt i redaksjonen i Gazeta literară, et litteraturtidsskrift. Mellom 1964 og 1970 var han vitenskapelig assistent og lektor i rumensk litteraturhistorie ved Universitetet i București. Mellom 1970 og 1973 var han utsendt lektor for rumensk ved Sorbonne (Paris - IV), og hadde deretter et oppholdsstipend i Vest-Tyskland (1974). I 1971 ble han førsteamanuensis, og i 1990 professor ved Universitetet i București. I 2006 ble han utnevnt til administrerende direktør ved «George Călinescu»-Instituttet for litteraturteori og -historie.
Han ble medlem av Det rumenske akademi i 1992, og var dets president mellom 1998 og 2006. Per 2017 var han leder for Det rumenske akademis Filologi og litteratur-avdeling.
Simion har skrevet over 3 000 artikler.
Mellom 1957 og 2006 var han gift med Adriana Manea.
Westwood Village Memorial Park Cemetery

Pierce Brothers Westwood Village Memorial Park Cemetery er en gravlund som ligger på 1218 Glendon Avenue i Westwood Village-området i Los Angeles i California.
Gravlunden er det siste hvilestedet til flere av underholdningsindustriens mest kjente navn, men det var ikke alltid like ettertraktet. Da det ble klart at Marilyn Monroe skulle legges til hvile der, skapte det forbauselse. Joe DiMaggio, som var med på å arrangere begravelsen hennes, valgte denne gravlunden på grunn av dens skjulte beliggenhet. Avgjørelsen førte til at dette ble en av de fremste gravlundene i Los Angeles. Westwood Village Memorial Park Cemetery har dermed, sammen med Forest Lawn Memorial-Parks & Mortuaries, blitt et av de mest ettertraktede hvilestedene for kjente personer i Hollywood.
Damsgård

Damsgård er et område i Laksevåg bydel i Bergen, preget av blandet boligbebyggelse og småindustri, med god utsikt over blant annet fjellsiden og deler av Bergen sentrum. Det er adskilt fra sentrum av Puddefjorden, som kan krysses via Puddefjordsbroen. Damsgård ligger på nordsiden av broen, på østsiden av Damsgårdsfjellet, mellom Gyldenpris og Melkeplassen i sør og Kringsjå i nord. Grensen mellom Damsgård og Gyldenpris følger Munsterbekken ca. 200 meter nord for Puddefjordsbroen.

Historie

Strøket har navn etter Damsgård hovedgård, som i middelalderen var en storgård med navnet Håstein, som den gang også inkluderte Gyldenpris, Melkeplassen og Kringsjå. Laksevåg sentrum på Damsgård var kommunesenter for gamle Laksevåg kommune før innlemmelsen i Bergen i 1972. Her ligger Laksevåg kirke og skipsverftssanlegget BMV Laksevåg.

Bebyggelse og befolkning

I området over Kirkebukten ligger også herregården Damsgård hovedgård og Damsgård skole. I samme område finner man også Laksevåg Kultur Historiske Forening sin samling av eldre bygninger fra hele Laksevåg. Det er flere objekter på Damsgård som har status som bevaringsverdige. Blant annet tørrdokken på Tørrisneset, og Fergehallen, som i dag huser Alvøen og Laksevåg Røde Kors. 
Hovedveiene er Damsgårdsveien, Karl Konows gate, Fyllingsveien og Kringsjåveien. 
Damsgård omfattes av grunnkretsene Øvre Damsgård, Frydenbø, Store Damsgård, Laksevåg sentrum og Lille Damsgård, med til sammen 4 471 innbyggere 1. januar 2014 og et samlet areal på 0,98 km².
Arbejdsmiljøloven

Arbejdsmiljøloven er en samling av regler som beskriver krav og anvisninger til forsvarlig utførelse av forskjellige typer arbeide i Danmark.
De viktigste områder omhandler blant annet arbeidets utførelse, for eksempel at arbeidet skal planlegges, tilrettelegges og utføres således at det sikkerhets- og helsemessig er fullt forsvarlig. Arbeidsplassens innretning, tilretteleggelse av pauser, toalett-, bade- og spiseforhold, ensformig repeterende arbeide, personlige vernemidler m.v.
Loven omhandler også hvileperioder og fridøgn som blant annet sier at man skal ha minst elleve timers hvile pr. døgn og et ukentlig fridøgn.
Den spartanske hær

Den spartanske hær har sin opprinnelse i oldtidens Hellas, i byen Sparta, hvor menn var vernepliktige fra de var syv til de var 50 år gamle. De spiste minimalt og eide kun det de sto og gikk i, sine våpen, samt en sivmatte til å sove på.
Casa del Libro

Casa del Libro er en bokhandelkjede i Spania. Den ble grunnlagt i 1923 og har 36 bokhandler i Spania.
Wernickes område

Wernickes område er et område i den menneskelige hjerne som funksjonelt er knyttet til språklig forståelse, anatomisk beliggende i overgangen mellom isselappen og tinninglappen. Det ble først beskrevet av den tyske legen Carl Wernicke, hvis navn det bærer.
Lover, Come Back to Me

«Lover, Come Back to Me» er en sang fra 1928. Musikken ble skrevet av Sigmund Romberg med tekst av Oscar Hammerstein II for Broadway-showet The New Moon, der sangen ble først framført av Evelyn Herbert og Robert Halliday (som Robert Misson).

Filmversjoner

Sangen ble framført av Lawrence Tibbett og Grace Moore i filmen New Moon og av Jeanette MacDonald og Nelson Eddy i 1940-utgaven av samme film.
Georg von Bertouch

Liv

Han stammet fra en gammel brabantsk slekt. Som ung gutt bodde Bertouch i Eisenach og studerte etter eget utsagn fiolin og komposisjon hos Daniel Eberlin, en fiolinist i hertugens hoffkapell. I henhold til Spitta disputerte Bertouch i Kiel 1693 med en doktoravhandling som omhandlet et juridisk-musikalsk tema: De eo quod justum est circa ludos scenicos operasque modernas.
Senere ble Bertouch yrkesmilitær og deltok angivelig i over 22 slag. Han brevvekslet med fremtredende komponister, eksempelvis Johann Sebastian Bach og Antonio Lotti. Bertouch er én av 13 distingverte musikere som Johann Mattheson (1681–1764) dediserte avhandlingen Das Beschützte Orchester (1717) til.
På sine eldre dager var han kommandant ved Akershus festning i Oslo (1719–1740), som Jørgen Christopher von Klenows etterfølger. Ved sin avskjed fra stillingen i 1740 ble han forfremmet fra generalmajor til generalløytnant.
Han var gift med Anna Veile Bredahl (født 17. april 1675, død i Christiania 30. april 1735), og de var foreldre til Carl Rudolph von Bertouch.

Musikk

Bertouch fikk ikke publisert et eneste stykke i sin levetid, den vitenskapelige førsteutgaven ble utgitt i 2006 – 2008. 
Tre kirkekantater fra tidlig 1690-tall er bevart i avskrifter, men den viktigste årsaken til at han aldri ble glemt, er 24 triosonater i samtlige dur- og molltonearter som er delvis er bevart i et fragmentarisk manuskript med tittel XXIV Sonates composées par les Canons, Fugues, Contre points & parties, selon le sistéme de 24 modes & les preceptes du fameux Musicien, componiste & Polihistor Jean Mattheson, a 3, auec la Basse continüe. Ordet «fuge» i tittelen tyder på at Bertouchs samling er et tidlig eksempel på bruk av Das Wohltemperierte Klavier som forbilde, men spørsmålet er ikke avklart. De 18 bevarte sonatene viser at han var fortrolig med Arcangelo Corellis nyskapninger.
Absolute Music 28

Absolute Music 28 er det 28. samlealbumet i den norske Absolute Music-serien og ble utgitt i 1999.